Menneskets krop består mest af alt af vand, og det er derfor livsnødvendigt at forsyne sig med den rette mængde vand i løbet af dagen. Hvis ikke kroppen får vand, kan de indre organer ikke fungere optimalt, din krop vil ikke kunne køle sig ned, og efter få dage uden vand vil du dø. Hvis vi skal kigge mindre dramatisk på det, så er den rette mængde vand også nødvendig, hvis du vil holde huden frisk og fugtig.